
	Paskaidrojuma raksta sadaļa
	Norādāmā informācija 

	1. Mērķis un nepieciešamības pamatojums 
	Saistošo noteikumu projekta mērķis ir nodrošināt kvalitatīvu, finansiāli ilgtspējīgu un pieejamu profesionālās ievirzes un interešu izglītību Ogres novadā, nodrošinot iespēju noteikt mācību maksas 2025. gadā dibinātajā Ogres novada interešu izglītības iestādē, precizējot atbalstāmās grupas – daudzbērnu ģimeņu – definējumu un paplašinot finansiālo atbalstu sociāli mazaizsargātajām iedzīvotāju grupām. 

	2. Fiskālā ietekme uz pašvaldības budžetu 
	2026. gadā Ogres novada pašvaldības (turpmāk – pašvaldības) budžeta plānotās ieņēmumu daļas samazinājums par 108,00 euro, lai nodrošinātu mācību maksas atlaidi sociāli mazaizsargātajām iedzīvotāju grupām.
Ieņēmumu samazinājums, lai nodrošinātu mācību maksas atlaidi daudzbērnu ģimenēm precizētajā definējumā, ir nenozīmīgi mazs (administratīvais resurss, kas nepieciešams ieņēmumu samazinājuma aprēķinam pārsniedz ieņēmumu samazinājuma apjomus).
2027. gadā pašvaldības budžeta plānotās ieņēmumu daļas samazinājums par 303,00 euro, lai nodrošinātu mācību maksas atlaidi sociāli mazaizsargātajām iedzīvotāju grupām.
Ieņēmumu samazinājums, lai nodrošinātu mācību maksas atlaidi daudzbērnu ģimenēm precizētajā definējumā, ir nenozīmīgi mazs (administratīvais resurss, kas nepieciešams ieņēmumu samazinājuma aprēķinam pārsniedz ieņēmumu samazinājuma apjomus).
2027. gadā pašvaldības budžeta plānotās ieņēmumu daļas palielinājums līdz ar plānoto ieņēmumu palielinājumu no interešu izglītības iestādes mācību maksām 2027./28. mācību gadam, bet par mācību maksas apmēru un tā ietekmi uz pašvaldības budžetu lems pašvaldības dome.   

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – iespēja bērniem un jauniešiem iesaistīties lietderīgā un jēgpilnā brīvā laika ārpus obligātās izglītības pavadīšanā, kā arī gadījumos, kad piemēro atlaides, papildu finansiāls atbalsts ģimenes budžetam;
3.2. Ietekme uz vidi – nav;
3.3. Ietekme uz iedzīvotāju veselību – nav;
3.4. Ietekme uz uzņēmējdarbības vidi – ilgtermiņā pozitīva, jo arvien vairāk bērni un jaunieši iegūs prasmes un pārliecību tehnoloģiju jomās, kas svarīgas uzņēmējdarbības attīstībai.
3.5. Ietekme uz konkurenci – nav.

	4. Ietekme uz administratīvajām procedūrām un to izmaksām 
	Administratīvās procedūras nemainīsies – tiks turpināta līdzšinējā prakse gan mācību maksas apmēra un atvieglojuma noteikšanai, gan rēķinu izveidei un nosūtīšanai. Šajās procedūrās iekļausies Ogres novada interešu izglītības iestāde.

	5. Ietekme uz pašvaldības funkcijām un cilvēkresursiem 
	Pašvaldības funkcijas netiek paplašinātas, un plānotie uzdevumi tiks paveikti ar esošajiem cilvēkresursiem. 

	6. Informācija par izpildes nodrošināšanu 
	Saistošo noteikumu izpildi nodrošina Ogres novada profesionālās ievirzes un interešu izglītības iestādes sadarbībā ar Ogres novada Izglītības pārvaldi un Finanšu nodaļu.

	7. Prasību un izmaksu samērīgums pret ieguvumiem, ko sniedz mērķa sasniegšana 
	Papildus administratīvās izmaksas ir nelielas salīdzinot ar papildus ieguvumiem gan daudzbērnu ģimenēm un sociāli mazaissargātajām mājsaimnecībām, gan novada bērniem un jauniešiem, kuriem tiks piedāvāts arvien lielāks tehniskās jaunrades interešu izglītības klāsts. 

	8. Izstrādes gaitā veiktās konsultācijas ar privātpersonām un institūcijām 

